সুসান ডি'আগোস্টিনো

**সুসান ই ডি'আগোস্টিনো** একজন আমেরিকান গণিতবিদ ও বিজ্ঞান লেখক, বুলেটিন অফ দ্য অ্যাটমিক সাইন্টিস্টসের সহযোগী সম্পাদক এবং *হাউ টু ফ্রি ইওর ইনার ম্যাথমেটিশিয়ান: নোটস অন ম্যাথমেটিক্স অ্যাণ্ড লাইফ* ​​(২০২০) বইটির লেখক।

## শিক্ষা ও কর্মজীবন
ডি'আগোস্টিনো নিউ ইয়র্ক সিটিতে বড় হয়েছেন। হাই স্কুলে ক্যালকুলাস পড়া ছেড়ে দেওয়ার পর, তিনি বার্ড কলেজ থেকে নৃবিজ্ঞানে মেজর করেন, এবং একই সাথে একটি দুগ্ধ খামারে কাজ শুরু করেন। ২৫ বছর বয়সে, তিনি গণিতে ডক্টরেট অর্জনের জন্য লক্ষ্য স্থির করেন, তাঁর হাই স্কুল শিক্ষায় বাদ পড়ে যাওয়া প্রাথমিক গণিত শেখার মাধ্যমে তাঁর এই লক্ষ্যে পথ চলা শুরু হয়। গণিতবিদ জেমস হেনলের উৎসাহে, তিনি স্মিথ কলেজ থেকে গণিত শিক্ষায় স্নাতকোত্তর ডিগ্রি অর্জন করেন, এবং তারপর ২০০৩ সালে ডার্টমাউথ কলেজ থেকে তাঁর ডক্টরেট সম্পন্ন করেন। তাঁর গবেষণার তত্ত্বাবধায়ক ছিলেন টমাস আর শেম্যানস্ক। ডি'আগোস্টিনো কোডিং তত্ত্বের ওপর একটি গবেষণাপত্র লিখেছিলেন। ছাত্র থাকাকালীন, তিনি কোডিং তত্ত্বের পথিকৃৎ ভেরা প্লেসের সাক্ষাৎকার নিয়েছিলেন এবং অ্যাসোসিয়েশন ফর উইমেন ইন ম্যাথমেটিক্সের একটি প্রবন্ধ-লিখন প্রতিযোগিতায় প্রথম স্থান অর্জন করেছিলেন।

যদিও মূলত শিক্ষাজগতে কাজ চালিয়ে যাওয়ার কোনো ইচ্ছা তাঁর ছিল না, তবুও তিনি সাউদার্ন নিউ হ্যাম্পশায়ার ইউনিভার্সিটিতে একজন অনুষদ সদস্য হিসাবে যোগদান করেছিলেন। সেখানে তিনিই গণিতে পিএইচডি সহ নিয়োগপ্রাপ্ত প্রথম ব্যক্তি ছিলেন। তিনি সেখানে প্রায় দশ বছর কাজ করেন, স্থায়ী পদ লাভ করেন এবং বিশ্ববিদ্যালয়ের শিক্ষকতায় শ্রেষ্ঠত্বের পুরস্কার পান। বিশ্ববিদ্যালয়টি পূর্বে একটি আঞ্চলিক শিক্ষকতা শিক্ষা কেন্দ্র ছিল। পরে এখানে ব্যাপক হারে শিক্ষার্থী ভর্তি হতে থাকায় এটি একটি অনলাইন শিক্ষা প্রতিষ্ঠান হিসেবে নতুনভাবে প্রতিষ্ঠিত হয়। সেইসময় তিনি শিক্ষকতা ও গবেষণার জগত ছেড়ে দেওয়ার সিদ্ধান্ত নেন এবং এর পরিবর্তে একজন বিজ্ঞান লেখক হিসেবে কাজ শুরু করেন।

২০১৮ সালে, তিনি কাউন্সিল ফর দ্য অ্যাডভান্সমেন্ট অফ সায়েন্স রাইটিং থেকে বিজ্ঞান লেখায় স্নাতকোত্তর অধ্যয়নের জন্য একটি টেলর / ব্লেকসলি বিশ্ববিদ্যালয় ফেলোশিপের প্রাপক হিসেবে মনোনীত হন, এবং ২০২০ সাল নাগাদ, তিনি জনস হপকিন্স বিশ্ববিদ্যালয় থেকে বিজ্ঞান লেখায় স্নাতকোত্তর ডিগ্রির জন্য অধ্যয়ন করেন। তিনি ২০২১ সালে এটি সম্পন্ন করেন এবং একই বছরে *বুলেটিন অফ দ্য অ্যাটমিক সায়েন্টিস্টসে*র সহযোগী সম্পাদক হন। এছাড়াও তিনি সাউদার্ন নিউ হ্যাম্পশায়ার বিশ্ববিদ্যালয় থেকে নন-ফিকশন লেখায় মাস্টার অফ ফাইন আর্টস ডিগ্রি অর্জন করেছিলেন।

## লেখা
ডি'আগোস্টিনো *দ্য আটলান্টিক*, *[[দ্য ওয়াশিংটন পোস্ট]]*, *[[ওয়াইয়ার্ড (ম্যাগাজিন)|ওয়্যার্ড]]*, *[[সাইন্টিফিক আমেরিকান|সায়েন্টিফিক আমেরিকান]]*, *কোয়ান্টা*, বিবিসি *সায়েন্স ফোকাস*, *[[নেচার]]*, *[[ফাইন্যান্সিয়াল টাইমস|ফিনান্সিয়াল টাইমস]]*, *আনডার্ক*, *অ্যাটলাস অবসকিউরা*, *ডিসকভার*, *স্লেট*, *লিটারারি হাব*, এবং *ক্রনিকল অফ হায়ার এডুকেশন*  সহ বিভিন্ন প্রকাশনায় লিখেছেন।

*কিভাবে আপনার ভেতরের গণিতবিদকে মুক্ত করবেন: গণিত ও জীবন বিষয়ক টীকা* (, ২০২০) বইটির তিনি লেখক।  বইটি ম্যাথমেটিক্যাল অ্যাসোসিয়েশন অফ আমেরিকার ২০২৩ সালের ইউলার বুক প্রাইজ পেয়েছে। তিনি গণিতে নারীদের জন্য ইডিজিই প্রোগ্রাম সম্পর্কে *গণিত জগৎ ও তার বাইরে ইডিজিই প্রোগ্রামের প্রভাবের উদযাপন* (, ২০১৯) বইটির প্রধান সম্পাদকও ছিলেন। 

## তথ্যসূত্র




## বাহ্যিক লিঙ্ক

* হোম পেজ

বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ডার্টমাউথ কলেজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন বিজ্ঞান লেখক
বিষয়শ্রেণী:মার্কিন নারী গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)